**Výročná správa**

**za rok 2018**

****

**Detský domov Prešov**

**Požiarnická 3**

Detský domov v Prešove na Požiarnickej ul. 3 je zariadením SPODaSK, ktoré vykonáva svoju činnosť v zmysle Zákona č. 305/2005 Z.z. v znení neskorších zmien a doplnkov.

**ZÁKLADNÉ ÚDAJE k 31.12.2018:**

**Názov DeD: Detský domov Prešov**

**Adresa: Požiarnická 3, Prešov**

**Počet zamestnancov: 123 zamestnancov**

**Kapacita: 134 detí**

**Priestorové usporiadanie : Kmeňová budova a 1 RD**

**Počet skupín: 12**

**z toho:**

* **2 samostatné skupiny**
* **7 špecializovaných samostatných skupín s ošetrovateľskou starostlivosťou**
* **2 špecializované samostatné skupiny s opatrovateľskou starostlivosťou**
* **1 špecializovaná samostatná skupina pre obete trestného činu obchodovania s ľuďmi**
* **17 profesionálnych rodičov**

**IČO: 00610607**

**DIČ: 2021281570**

**Štatutárny zástupca: Mgr. Dana Krištofová, riaditeľka**

**Kontakt : 0905840541, 0512433011**

 **riaditel.presov@ded.gov.sk**

Koncepcia zabezpečovania výkonu súdnych rozhodnutí v zariadeniach sociálnoprávnej ochrany detí a sociálnej kurately na roky 2016 – 2020 – Plán transformácie a deinštitucionalizácie náhradnej starostlivosti predstavuje základný koncepčný a plánovací dokument Ústredia práce, sociálnych vecí a rodiny, ako zriaďovateľa Detského domova v Prešove a má pre jeho činnosť záväzný charakter, určuje strategické rozvojové zámery jeho fungovania. Tieto sú rozpracované na podmienky detského domova v Transformačnom pláne.

Stratégia napĺňania všetkých koncepčných zámerov je sústredená predovšetkým na rozvoj vlastných zamestnancov, ich vzdelávanie smerom k zvládnutiu všetkých transformačných procesov, prioritne na zintenzívnenie sociálnej práce s rodinou, zvýšenie kvality a kvantity kontaktov dieťaťa s biologickou rodinou a súrodeneckých väzieb.

Rok 2018 bol predovšetkým rokom prípravy na realizáciu zmien ustanovení zákona č. 305/2005 Z.z. v znení zmien a doplnkov, s účinnosťou od 1.1.2019, a to rozšírením pôsobnosti na ambulantné a terénne formy práce pod hlavičkou centier pre deti a rodiny.

S účinnosťou od 1.11.2018 schválením novej organizačnej štruktúry sme začali proces sfunkčnenia novej špecializovanej samostatnej skupiny pre obete trestného činu obchodovania s ľuďmi personálnym obsadením, materiálno-technickým vybavením a obsahovou prípravou zabezpečovania tohto opatrenia zákona.

Detský domov v Prešove, Požiarnická 3 zostáva naďalej najväčším detským domovom na Slovensku, ktorý poskytuje prioritne ošetrovateľskú a opatrovateľskú starostlivosť – starostlivosť pre deti s postihnutím (9 ŠSS). Preto aj v roku2018 bola naša pozornosť sústredená na skvalitňovanie starostlivosti v tejto oblasti vzdelávaním personálu, skvalitňovaním podporných služieb a zlepšovaním materiálno-technického vybavenia.

Detský domov sa v priebehu roka 2018 aktívne podieľal na napĺňaní Úloha a opatrení koncepcie v bodoch:

3.2. Aktívna práca s rodinou a podpora rodiny

3.3. Spolurozhodovanie detí

3.4. Rozvoj zručností, odborné vzdelávanie zamestnancov zariadení SPODaSK

3.5. Priestorové podmienky

Bod 3.5. Priestorové podmienky – cieľ pre rok 2018 – kúpa rodinného domu pre samostatnú skupinu z prostriedkov štátneho rozpočtu nebol naplnený, presúva sa do ďalšieho obdobia.

Detský domov v Prešove v roku 2018 aj naďalej napĺňal cieľ daný koncepciou – zabezpečovanie mentoringu pre PR pre Detské domovy Šarišské Michaľany a Svidník.

**Odpočet úloh v jednotlivých oblastiach:**

**1. PRÁCA S RODINOU:**

Pokračovali sme v napĺňaní nášho hlavného cieľa aj v roku 2018 – sociálna práca s biologickou rodinou. Dosiahli sme zintenzívnenie kontaktov biologickej rodiny s deťmi umiestnenými v detskom domove, ako aj sanáciou pomerov v rodinách návrat 7 detí k svojim biologickým rodičom. Sústavne pracujeme na udržiavaní súrodeneckých väzieb a väzieb so širšou rodinou. Metóda práce – prípadová konferencia, je nástrojom, ktorý prináša výsledky v udržiavaní, obnovovaní vzťahov s biologickou rodinou. U ŤZP detí intenzívne pracujeme na kontakte s biologickou rodinou napriek zlej prognóze ich návratu domov.

**Spolupráca s rodinou:**

**- v prirodzenom prostredí: 62**

**- v priestoroch DeD: 96**

**Spolupráca so širšou rodinou:**

**- v prirodzenom prostredí: 45**

**- v priestoroch DeD: 80**

**Štatistické údaje viažuce sa k pohybu detí k 31.12.2018:**

1. Počet detí: kapacita/skutočný stav

* 134/118

2. Prípadové konferencie

* 11 prípadových konferencií

3. Počet detí, navštevujúcich rodinu

* Počet detí – 11

4. Počet prijatých detí: 33

5. Počet odídených detí: 19

* Sanácia - 7
* Premiestnené na základe rozhodnutia súdu - 1
* Medzištátne osvojenie - 1
* Plnoletosť - 2
* Iné (exitus) - 8

6. Priemerná dĺžka pobytu dieťaťa v DeD: 5,14

**2. ROZVOJ A VZDELÁVANIE ZAMESTNANCOV:**

Kontinuálne vzdelávanie v priebehu roku 2018 bolo zamerané najmä na zvýšenie odbornosti a nadobúdanie vedomostí zamestnancov s cieľom :

* zvýšiť kvalitu pri práci s rodinou, s jej podporou a upevňovaním vzájomných vzťahov
* využívať inovatívne metódy pri práci s deťmi ťažko zdravotne postihnutými
* získať kompetencie na riešenie potrieb detí s traumatizujúcou minulosťou

**Štatistika a obsah vzdelávacích aktivít v roku 2018**

**1. Počet zamestnancov celkom - 117**

Počet zamestnancov (úsek starostlivosti a CPPR), ktorí absolvovali vzdelávanie:

* interné vzdelávanie - 93
* kontinuálne vzdelávania - 5 z toho: adaptačné vzdelávanie - 3

 inovačné vzdelávanie - 2

* iné odborné vzdelávanie - 35
* pracovné a metodické stretnutia - 17

**2. Počet hodín supervízie**

* individuálnej - 48 hod.
* skupinovej - 54 hod.

**3. Realizované vzdelávacie aktivity zamestnancov:**

**Interné vzdelávanie:**

Odborné semináre pre sestry v detskom domove:

* Astma bronchiale - ošetrovateľská starostlivosť o dieťa s astmou bronchiale
* Epiglotitída u detí - zápalové ochorenie hrtana
* Coma vigile - etiológia, diagnostika, ošetrovateľská starostlivosť
* Meningitída- ošetrovateľská starostlivosť o dieťa s meningitídou
* Pedikulóza-zavšivenie, scabies-svrab-etiológia, diagnostika, liečba, ošetrovateľská starostlivosť
* IMC- ošetrovateľská starostlivosť o dieťa s infekciou močových ciest
* Ošetrovateľská starostlivosť o dieťa so zavedeným permanentným močovým katétrom
* Poruchy trávenia- gastroezofágový reflux u detí- GER
* Dyspepsie v detskom veku
* Preventívne prehliadky u detí
* Laboratórne vyšetrovacie metódy- odber biologického materiálu
* Choroby krvi- leukémie u detí
* Hemofília- porucha zrážanlivosti krvi- etiológia, diagnostika, liečba, ošetrovateľská starostlivosť
* Zápalové ochorenia CNS u detí
* CHARGE syndróm
* Srdcové šelesty u detí
* Kardiomyopatia u detí
* VVCh GITu
* Ošetrovateľská starostlivosť o dieťa so zavedeným PEGOM

Odborné semináre pedagogických a odborných zamestnancov, pomocných vychovávateľov a profesionálnych náhradných rodičov v detskom domove:

* Komunikácia a vytváranie vzťahov v detskom domove
* Prosociálne správanie
* Zadávanie hraníc
* Psychosomatizácia u detí
* Starostlivosť o dieťa v PNR so zdravotným postihnutím
* Návrat dieťaťa z PNR do biologickej rodiny
* Metódy a formy práce podporujúce kritické myslenie u žiakov zo sociálne znevýhodneného prostredia.

V rámci interného vzdelávania sa uskutočnil workshop pod vedením Mgr. Jolany Náterovej s témami :

* Rómska identita
* Rozdiely medzi Rómskym a nerómskym svetom
* Ako zvládať výchovu dieťaťa v puberte

**Externé vzdelávanie:**

Odborné prednášky a semináre

* Sexuálne zneužívanie detí
* Komunikácia s detskou obeťou
* Syndróm CAN
* V čom je odlišný vývin a fungovanie mozgu u detí v DeD a náhradnej starostlivosti ?
* Odborný seminár pre profesionálnych náhradných rodičov, vychovávateľov a pomocných vychovávateľov
* Dieťa s problémovým správaním v profesionálnej rodine
* Emocionálne zranené dieťa
* Kritika a pochvala vo výchove detí
* Poruchy vzťahovej väzby
* Vzťahová väzba
* Puberta detí z náhradných rodím
* Pripútanie a Straty
* Význam raného detstva pre duševné zdravie- korene problémov a riešenia
* „Ideme do školy"
* Základný kurz bazálnej stimulácie
* Odborný seminár pre sestry na regionálnej úrovni – Biele srdce
* Práca s rodinou v prirodzenom prostredí v súvislosti s novelou zákona
* Práca s problémovou rodinou
* Spolupráca sociálnych pracovníkov a psychológov
* Pracovnoprávna ochrana vychovávateľov v detských domovoch
* Tímova spolupráca pre dobro dieťaťa a rodiny

Výcvikové programy :

* Rodinná terapia zameraná na vzťahovú väzbu
* Terapia hrou

Účasť na konferenciách:

* Celoslovenská konferencia sestier pracujúcich v DeD
* Konferencia sociálnych pracovníkov
* Konferencia „ Ako viesť deti k odpusteniu “
* Konferencia spoločnosti Úsmev ako dar

Pracovné a metodické stretnutia:

* Metodické stretnutie špeciálnych pedagógov a psychológov Prešovského kraja
* Metodické stretnutie pre oblasť výchovy – „Kam smerujeme v Centrách v oblasti výchovy....na prahu zmien“
* Regionálne metodické stretnutia profesionálnych rodičov DeD
* Pracovné stretnutie fóra PNR
* Pracovné stretnutie predsedov sekcie  PNR za jednotlivé kraje, predsedu celej sekcie PNR a predsedu Fóra riaditeľov a zamestnancov detských domovov  na Ministerstve práce, sociálnych vecí a rodiny SR
* Pracovné stretnutie sociálnych pracovníkov
* Pracovné stretnutie predsedov sekcie vychovávateľov
* Pracovné stretnutie odborných zamestnancov Prešovského a Košického kraja
* Celoslovenské stretnutie sekcie sestier
* Pracovné stretnutie koordinátorov CPPR
* Pracovné stretnutie koordinátorov CPPR – mentoring
* Pracovné stretnutie k tvorbe programu „Príprava na profesionálne vykonávanie náhradnej starostlivosti“

**3. VZDELÁVANIE DETÍ A MIMOŠKOLSKÁ ČINNOSŤ:**

**Vzdelávanie detí:**

V roku 2018 navštevovali deti materské školy, špeciálne materské školy, základné školy,

spojené základné školy, súkromné základné školy, stredné odborné učilištia, gymnázia a

súkromné stredné odborné školy. Na spojených základný školách sú deti vzdelávané

v jednotlivých variantoch (A,B,C) na základe posudkov odborníkov CŠPPaP. Z toho:

* MŠ Sveržov - 1 dieťa
* MŠ Gregorovce – 1 dieťa
* MŠ Dienovská Nová Ves – 1 dieťa
* MŠ SŠI Pavla Sabadoša Prešov – 1 dieťa
* MŠ SŠ Masarykova Prešov – elokované pracovisko v DeD – 5 detí
* ZŠ Matice slovenskej v Prešove – 5 detí
* ZŠ Ľubotice – 2 deti
* ZŠ Lipany – 1 dieťa
* ZŠ Komenského Lipany – 1 dieťa
* ZŠ Sveržov – 1 dieťa
* ZŠ Čaňa – 1 dieťa
* ZŠ Veľký Šariš – 1 dieťa
* ZŠ Sabinov - 1 dieťa
* ZŠ a MŠ Kapušany – 2 deti
* ZŠ Prostějovská v Prešove – 2 deti
* Katolícka spojená škola sv. Mikuláša v Prešove – 1 dieťa
* Súkromná ZŠ a MŠ pre žiakov s autismom – 1 dieťa
* Súkromná ZŠ pre žiakov s poruchami aktivity a pozornosti – 2 deti
* Súkromné športové gymnázium ELBA – 3 deti
* Spojená škola Matice slovenskej v Prešove – 1 dieťa
* SŠI Masarykova v Prešove – 10 detí
* SŠI Masarykova v Prešove, elokované pracovisko v DeD – 19 detí
* ŠZŠ Sabinov – 1 dieťa
* Praktická škola SŠI Masarykovej – 1 dieťa
* SOU Internátne Masarykova v Prešove – 2 deti
* SŠI Pavla Sabadoša v Prešove – 2 deti
* SOŠ Pavla Sabadoša v Prešove – 1 dieťa
* Súkromná stredná odborná škola Mladosť v Prešove – 1 dieťa

U ostatných detí je zabezpečované vzdelávanie individuálnym spôsobom špeciálnymi pedagógmi v zariadení.

Ä

**Výchovno-vzdelávacie, preventívne a terapeutické aktivity v podmienkach DeD:**

V roku 2018 sme v Detskom domove v Prešove realizovali skupinové stretnutia s deťmi, účelom ktorých bola prevencia rizikového správania, kam patrí užívanie návykových látok, skoré sexuálne správanie, agresia a šikanovanie. Hlavným cieľom preventívnych aktivít realizovaných v skupinách bolo zvýšiť povedomie o existujúcich rizikách, ale aj citlivosť voči negatívnym javom. Dôraz bol kladený i na rozvoj sociálnych zručností a sebapoznania, na zvyšovanie morálneho vedomia, pocitu zodpovednosti a podporu sociálne žiaduceho správania. S deťmi mladšej vekovej kategórie sme realizovali edukačné preventívne aktivity, zamerané na rozvoj poznania, grafomotoriky a percepcie, emocionality, tvorivosti, sociálnych kompetencií a zvládanie vlastných emócií. Zamerali sme sa preto na nasledujúce témy:

* Zdravá rodina a materstvo (január- zúčastnených 8 detí)
* Urob dobrý skutok (január- zúčastnených 8 detí)
* Chlapec a dievča (január- zúčastnených 7 detí)
* Bezpečný internet, pornografia (február- zúčastnených 9 detí)
* Hodnota života (február- zúčastnených 10 detí)
* Hodnota ženy- ako byť krásna (marec- zúčastnených 8 detí)
* Identita dieťaťa- buď originál! (marec- zúčastnených 10 detí)
* Ako drogy devastujú človeka (apríl- zúčastnených 10 detí)
* Šikana ako vedomé a opakované páchanie násilia na iných (máj- zúčastnených 8 detí)
* Závislosti- lieky, alkohol, drogy, fajčenie (máj- zúčastnených 10 detí)
* Moje telo je moje- viem povedať „nie“ (jún- zúčastnených 10 detí)
* Šikana - kamarátime sa so všetkými ( jún- zúčastnených 7 detí)
* Zodpovedné materstvo a zdravá vzťahová väzba (október- zúčastnených 11 detí)
* Čo robí muža mužom? (október- zúčastnených 7 detí)
* Rómska identita I. ( november- 10 zúčastnených)
* Rómska identita II. (november- 10 zúčastnených)
* Pohybové aktivity ako podpora zdravého životného štýlu (december- zúčastnených 10 detí)

V rámci projektu „Dohovor o právach dieťaťa“ sme realizovali skupinové stretnutia, ktorých účastníkmi bolo 20 detí. Zámerom týchto stretnutí bolo zvyšovanie právneho vedomia a informovanosti mládeže o negatívnych javoch, ako je napríklad obchodovanie s ľuďmi, týranie a zneužívanie, ale aj o aktuálnych možnostiach na pracovnom trhu. Skupine boli priblížené tieto témy:

* Sprievodca trhom práce (apríl- zúčastnených 16 detí)
* Novodobé otroctvo ( jún- zúčastnených 16 detí)
* Práva a povinnosti dieťaťa v DeD (november- zúčastnených 18 detí)

Detský domov je certifikovaným pracoviskom bazálnej stimulácie. Kvalifikovaný zdravotnícky personál (sestry, fyziterapeutky) a odborní zamestnanci (pedagógovia, špeciálni pedagógovia, psychológovia) každodenne využívajú rôzne techniky tejto komunikačnej, interakčnej a vývoj podporujúcej metódy práce.

V detskom domove pracujú dve rodinné terapeutky, ktoré ukončili výcvikový program **„Rodinná terapia zameraná na vzťahovú väzb**u“ a sú nápomocné pri identifikácii základných problémov v živote rodiny a sprevádzajú členov rodiny pri ich zvládaní a spracovaní.

Odborne zaškolený personál **využíva miestnosť smo**ezelen na prácu s deťmi s ťažkou formou postihnutia, poruchami senzorickej integrácie a komunikačným deficitom. Využitie má aj pri relaxácii pre rôzne skupiny detí, taktiež sa v ňom realizujú edukačnou formou preventívne programy pre staršie deti. Cieľom nie je len uvoľnenie, pohoda a spokojnosť, ale aj stimulácia zmyslového vnímania, redukcia stresu a stereotypného správania, zvýšenie spontaneity, motivácie, iniciatívy a zlepšenie vzťahu medzi klientom a terapeutom/rodičom.

Dve lektorky **dotykovej terapie** pri pravidelných stretnutiach s deťmi a zamestnancami detského domova/profesionálni rodičia, vychovávatelia, sestry/ podporujú vzťah dieťa – dospelý a pomáhajú zapracovať túto techniku do každodennej činnosti.

Pri domácej príprave a vzdelávacích aktivitách detí v detskom domove využívame **prácu s interaktívnou tabuľou.** Deti pracujú s textom, obrázkami, videom aj audio materiálom. Aktívne sa zapájajú a participujú na výslednom texte – práci znázornenej na tabuli. Precvičujú si tak nielen grafomotorické zručnosti a zrakovo-pohybovú koordináciu, ale aj komunikačné schopnosti, predstavivosť a fantáziu.

**Mimoškolská činnosť, voľnočasové aktivity, záujmové krúžky:**

V detskom domove vytvárame deťom priestor na rekreáciu, odpočinok a zaujímavé, efektívne využívanie voľného času. Prostredníctvom zážitkových aktivít rozvíjame deti v zručnostiach potrebných pre ich ďalší život v spoločnosti. Deti sa učia kooperovať s ostatnými, tolerovať sa navzájom a rešpektovať autoritu. Snažíme sa posilňovať osobnosť každého dieťaťa, pomôcť mu nájsť seba samého a zažiť úspech. Počas celého roka zamestnanci vytvárajú deťom množstvo príležitostí na sebarealizáciu v podobe kultúrnych, zážitkových a iných podujatí, často v spolupráci so školami, dobrovoľníkmi a rôznymi spoločnosťami. V roku 2018 sa deti v Detskom domove v Prešove zúčastnili aktivít a podujatí realizovaných zamestnancami DeD:

* Karneval
* Kreatívna tvorba – servítková technika, výroba tašiek
* V PKO – „Opri sa o mňa“ – kreatívna tvorba: maľovanie na tvár, maľovanie na tričká, maľovanie na drevené tvary, servítková technika, tanec – zumba, vystúpenie Martina Planetárium
* Bowling - Korál
* Dentálna hygiena - edukačná hodina s dentálnymi hygienikmi (študenti) o správnej starostlivosti o chrup
* Netradičné podujatie s názvom ŠPORT BEZ LIMITOV s freestylovou skupinou HANDS UP Crew**.** Zaujímavý športovo-zábavný program, ktorého súčasťou je vždy zapájanie publika a veľká interakcia. Kombinácia basketbalového a futbalového freestylu (triky, kúsky a show s loptami), zaujímavosťou je tiež využívanie rôznych zábavných rekvizít
* Športové hry pre deti z DeD – Prešovský a Košický kraj
* Oslava MDD (ukážky príslušníkov hasičského zboru, jazda na poníkovi, vystúpenie profesionálnych hudobníkov, maskoti a balonikári)
* Cirkus Aleš
* Celoslovenské športové hry v atletike pre deti z DeD v Čilistove
* Medzinárodný deň objímania – stretnutie s 13 objímačmi
* Opekačka „Borkút“
* OC Max, Cinemax – „Babská jazda“
* „Varíme spolu“ – spoločná príprava placiek a mafín
* Nákupy v OC EPERIA - finančná gramotnosť (učíme sa nakupovať)
* Celoslovenské stretnutie mladých kresťanských dobrovoľníkov v DeD
* Návšteva kamarátov v DeD Košice
* Exkurzia opálových baní – Zlatá Baňa
* Stretnutie v DeD – Prešovské dobrovoľnícke centrum- oficiálny program + futbal
* Stretnutie v DeD – Prešovské dobrovoľnícke centrum – kreatívna tvorba (výroba úložných boxov)
* Účasť na projekte „Čítajme spolu“ – projekt Panta Rhei
* Premietanie rozprávky v MSE
* Projekt KOOPERATÍVA – výroba mydielok
* DOD Stredná Zdravotnícka škola
* DOD Stredná odborná škola služieb, Košická ul.
* Výroba mydielok – deti ŤZP
* Projekt so študentmi Technickej univerzity v Košiciach – „Vianočné prianie“
* Vianočná výzdoba, zdobenie stromčeka
* Mikulášske posedenie v reštaurácii SAVILERI - pozvanie od pána Dubovického
* Mikulášska zábava v DeD
* Pozvanie na obed „U Richtára“- zdobenie stromčeka
* Benefičný koncert Úsmev ako dar
* Mikulášske vystúpenie pre deti – ZŠ Komenského Bardejov
* Od apríla 2018 hipoterapia na jazdiarni Prešov

V detskom domove vedieme deti k zmysluplnému využívaniu voľného času ako aj rozvíjaniu

osobnostných predpokladov a nadania detí. V roku 2018 deti navštevovali tieto športové

kluby záujmové krúžky:

* Karate klub Junior Prešov – 5 detí
* ABC CVČ v Prešove – tanečný krúžok Hip-hop – 2 deti, zumba 2 deti
* FC Tatran Prešov – futbalový krúžok – 1 dieťa
* Športový klub Akademik Prešov – rýchlokorčuľovanie – 1 dieťa
* Základná umelecká škola: klarinet – 1 dieťa, klávesy – 1 dieťa

V roku 2018 absolvovali tieto rekreačné pobyty:

* Jarné prázdniny – Očkolandia – február 2018 – 24 detí
* Letný tábor – Ľubovnianske kúpele – júl-august 2018 – 34 detí
* Zimný tábor Očkolandia - december 2018 – 21 detí

**Projekty a sponzorstvo:**

V roku 2018 sme sa zapojili do dvoch grantových výziev:

* „Pomáhame deťom“ – projekt realizovaný v spolupráci s Nadáciou Pontis (Nadačný fond Kooperativa 2018), zameraný na nákup zdravotných pomôcok slúžiacich nielen k rehabilitácii a korekcii, ale aj ako prostriedok oddychu a relaxu. Cieľom projektu bola podpora harmonického vývinu detí, upevnenie ich fyzického a psychického zdravia, napr. zabrániť vzniku kontraktúr a dekubitov, uvoľniť svalové napätie a spasticitu, uvoľniť a zmierniť bolesť, podporiť hojenie, zlepšiť pohyblivosť, zvýšiť svalovú silu, zlepšiť koordináciu pohybu, posilniť oslabené svaly, zabrániť vzniku patologických pohybových stereotypov a nácvik správnych pohybov….
* „Čítajme viac“ – projekt realizovaný v spolupráci so sieťou kníhkupectiev Panta Rhei Neziskovou organizáciou Panta Rhei n.o. zameraný na podporu čitateľských zručností u detí. V tomto projekte sa nám nepodarilo získať podporu.

V roku 2018 nás podporili:

* „ZOO Košice“ sponzorované firmou A&A
* „Darčeky pre deti“ – nákup športového oblečenia a 6 tabletov pre deti od darcov pracujúcich vo Švajčiarsku
* „Štedré Vianoce“ – projekt spoločnosti Accenture Consulting Bratislava
* Sponzorský účet DeD – štátna pokladnica: Viď príloha č. 1 – Správa o hospodárení za rok 2018

**Úspechy a ocenenia:**

Zamestnanci:

* Ocenenie ministra práce, sociálnych vecí a rodiny SR pre Bc. Máriu Sabatulovú, profesionálneho rodiča

Deti:

Manuel Laci

* medailové umiestnenia v karate - Memoriál M. Budzogáňa 11.ročník, Slovenský Pohár Detí a žiakov, 14. ročník M-SR SHITO RYU, Grand Prix Žilina Kumite, Majstrovstvá VÚKABU, Majstrovstvá EURÓPY SHITO RYU 2018 Kumite, 26. ročník POPRADSKÉHO POHÁRA Kumite
* 2 . miesto na krajských športových hrách detí z DeD v behu na 200 metrov

Damiána Laciová

* medailové umiestnenia v karate – Slovenský pohár, Žiacka liga, Majstrovstvá VÚKABU, Majstrovstvá Slovenska Goju RYU, Trstenský Pohár Karate XXI. ročník

Melánia Laciová

* medailové umiestnenia v karate – 7-th Záhreb karate cup CROATIA Kumite, Slovenský pohár, Žiacka liga, Majstrovstvá VÚKABU, Majstrovstvá Slovenska Kumite, Trstenský Pohár Karate XXI. ROČNÍK, Majstrovstvá Európy SHITO RYU 2018 Kumite – **vicemajsterka Európy**

Martin Čonka

* medailové umiestnenia v karate – Žiacka liga, Majstrovstvá Sr SHITO RYU, Majstrovstvá SR GOJU RYU, 1. kolo SR pohár – kadeti a juniori, 12. ročník Turnaja nádejí, Žiacka liga VÚKABU a TAUK,
* účasť na Majstrovstvách Európy v karate

Bartolomej Giňa

* 2 .miesto na krajských športových hrách detí z DeD v behu na 800 metrov

Monika Kuchárová

* 1 .miesto na krajských športových hrách detí z DeD v behu na 800 metrov
* 2. miesto na Celoslovenských športových hrách detí z DeD v behu na 800 m

Justína Šibríková

* 3. miesto na krajských športových hrách detí z DeD vo vrhu guľou

**Príloha č. 1 – Správa o hospodárení DeD Prešov, Požiarnická 3 k 31.12.2018**

**1.1.Súhrnná charakteristika organizácie a jej hospodárenia v roku 2018**

**1.1.1. Charakteristika činnosti DeD:**

Detský domov Prešov na základe Zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov a na základe VyhláškyMPSVaR SR č. 643/2008 Z. z., ktorou sa vykonávajú niektoré ustanovenia Zákona č.305/2005 Z. z. poskytuje komplexnú výchovno-zdravotnú starostlivosť deťom nahrádzajúcu prirodzené rodinné prostredie.

Deťom poskytujeme starostlivosť na 2 samostatných skupinách a na 10 špecializovaných skupinách. Detský domov zamestnáva 17 profesionálnych náhradných rodičov, ktorí k 31.12.2018 poskytovali starostlivosť 28 deťom.

**Schválená kapacita DeD k 31.12.2018: 134 miest**

K 31.12.2018 bola kapacita plnená na 87,67%.

K 31.12.2018 bolo v zariadení umiestnených 118 detí, z toho 57 dievčat a 61 chlapcov.

V priebehu roka 2018 bolo prijatých 33 detí, prepustených 19 detí, z nich:

* umiestnených do predosvojiteľskej starostlivosti 0
* do NOS 0
* prepustených do biologických rodín 7
* umiestnených do iných zariadení 1
* exitus 8
* dosiahol plnoletosť 2
* medzištátne osvojenie 1

Veková štruktúra detí k 31.12.2018:

0 – 1 roky 22 detí

2 – 3 roky 16 detí

4 – 6 rokov 19 detí

7 – 8 rokov 12 detí

9 - 10 rokov 17 detí

11 – 15 rokov 21 detí

16 – 17 rokov 7 detí

nad 18 rokov 4 deti